吳從魯

吳從魯  ， 字秉禮 ， 別號金堂 ， 浙江紹興府山陰縣人 。 萬曆三十一年癸卯科鄉試舉人 ， 四十四年 （ 1616年 ） 丙辰科進士 ， 授河南南陽縣知縣 。 左遷江西按察司知事 ， 升福建某縣令 。 擢刑部貴州司主事 ， 轉工部虞衡司主事 。 奉敕提督湖廣紫荊關 ， 以剛直觸忤權貴 ， 降職爲長蘆鹽運司運判 。 後調任都察院經歷 ， 升爲兵部武庫司員外 ， 遷任本部車駕司郎中 。 出任四川布政司右參議 ， 分守上川南道 。 不久 ， 以養病歸山陰州山故里 。 順治元年 （ 1645 ） ， 魯王在紹興監國 ， 禮部侍郎王思任薦之 ， 授通政使司左參議 。 監國魯元年丙戌 （ 1646 ） 六月丙子朔 ， 江上兵潰 ， 二十八日 ， 清兵破義烏 ， 浙東不守 ， 從魯年已八十 ， 野服避居入山 ； 誓不薙髮 ， 設棺於庭曰 ： “ 有蹤跡我者 ， 即蓋棺 ！ ” 不久病重 ， 沐浴後正衣冠含笑入臥棺中 ， 命家人蓋之 ， 遂氣絕 。 初 ， 從魯兄吳從義知長安縣 ， 城陷投井死 。 從魯臨命時曰 ： 『 吾恐有愧於吾兄也 』 。 魯王賜諡曰襄愍 。